CELEX: 31999D0852
Language: el
Date: 1999-12-06 00:00:00
Title: 1999/852/ΕΚ: Απόφαση του Συμβουλίου, της 6ης Δεκεμβρίου 1999, για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Ρουμανίας

Avis juridique important

|

31999D0852

1999/852/ΕΚ: Απόφαση του Συμβουλίου, της 6ης Δεκεμβρίου 1999, για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Ρουμανίας  

Επίσημη Εφημερίδα αριθ. L 335 της 28/12/1999 σ. 0015 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥτης 6ης Δεκεμβρίου 1999για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Ρουμανίας(1999/852/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση αποτελεί νέο μέσο και το βασικό χαρακτηριστικό της ενισχυμένης προενταξιακής στρατηγικής·(2) ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται σε κάθε εταιρική σχέση για την προσχώρηση, που υποβάλλεται σε κάθε υποψήφια χώρα, καθώς και για τις απαιτούμενες σημαντικές προσαρμογές της·(3) η συνδρομή της Κοινότητας προϋποθέτει την εκπλήρωση ουσιαστικών όρων, ειδικότερα την τήρηση των δεσμεύσεων που περιέχονται στις ευρωπαϊκές συμφωνίες και την πρόοδο όσον αφορά την τήρηση των κριτηρίων της Κοπεγχάγης· στην περίπτωση που δεν πληρούται κάποιος σημαντικός όρος, το Συμβούλιο μπορεί, με ειδική πλειοψηφία μετά από πρόταση της Επιτροπής, να αποφασίζει τη θέσπιση των κατάλληλων μέτρων σχετικά με κάθε προενταξιακή συνδρομή·(4) το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος σχετικά με την υιοθέτηση του κεκτημένου θα εξετάζονται στο πλαίσιο των οργάνων των ευρωπαϊκών συμφωνιών·(5) η περιοδική έκθεση της Επιτροπής για το 1999 περιέχει αντικειμενική ανάλυση σχετικά με την προετοιμασία της Ρουμανίας για την προσχώρηση και καθορίζει ορισμένους τομείς προτεραιότητας όπου απαιτείται περαιτέρω προσπάθεια·(6) προκειμένου να προετοιμαστεί για την προσχώρηση, η Ρουμανία θα πρέπει να αναπροσαρμόσει το εθνικό της πρόγραμμα για την υιοθέτηση του κεκτημένου· στο εν λόγω πρόγραμμα θα πρέπει να καθορίζεται χρονοδιάγραμμα επίτευξης των προτεραιοτήτων και εκπλήρωσης των ενδιαμέσων στόχων που καθορίζονται στην εταιρική σχέση για την προσχώρηση,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98 οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Ρουμανίας καθορίζονται στο συνημμένο παράρτημα, το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση θα εξετάζεται στο πλαίσιο των οργάνων της ευρωπαϊκής συμφωνίας, καθώς και των κατάλληλων οργάνων του Συμβουλίου, στα οποία η Επιτροπή θα υποβάλλει τακτικά σχετικές εκθέσεις.Άρθρο 3Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 6 Δεκεμβρίου 1999.Για το ΣυμβούλιοΟ ΠρόεδροςT. HALONEN(1) ΕΕ L 85 της 20.3.1998, σ. 1.ΠΑΡΑΡΤΗΜΑΡΟΥΜΑΝΙΑ: ΕΤΑΙΡΙΚΗ ΣΧΕΣΗ ΓΙΑ ΤΗΝ ΠΡΟΣΧΩΡΗΣΗ ΓΙΑ ΤΟ 19991. ΣΤΟΧΟΙΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας όπου απαιτείται περαιτέρω προσπάθεια, οι οποίοι καθορίστηκαν στην περιοδική έκθεση της Επιτροπής για το 1999 σχετικά με την πρόοδο της Ρουμανίας για την προσχώρησή της στην Ευρωπαϊκή Ένωση, σχετικά με τα δημοσιονομικά μέσα που είναι διαθέσιμα για να βοηθηθεί η Ρουμανία ούτως ώστε να τηρήσει τις προτεραιότητες αυτές και σχετικά με τους όρους που ισχύουν για την παροχή της εν λόγω βοήθειας. Η εταιρική σχέση για την προσχώρηση αποτελεί τη βάση ενός αριθμού μέσων πολιτικής που μπορούν να χρησιμοποιηθούν για να βοηθηθούν οι υποψήφιες χώρες να προετοιμαστούν για την προσχώρηση. Στα εν λόγω μέσα περιλαμβάνονται, μεταξύ άλλων, το αναθεωρημένο εθνικό πρόγραμμα για την υιοθέτηση του κεκτημένου, η κοινή αξιολόγηση των μεσοπρόθεσμων προτεραιοτήτων της οικονομικής πολιτικής, η συνθήκη κατά του οργανωμένου εγκλήματος, καθώς και τα εθνικά αναπτυξιακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή του Ispa και του Sapard πριν από την προσχώρηση. Καθένα από αυτά τα μέσα είναι διαφορετικής φύσης και προπαρασκευάζεται και εφαρμόζεται βάσει ειδικών διαδικασιών. Οι διαδικασίες αυτές δεν αποτελούν αναπόσπαστο τμήμα της εταιρικής σχέσης, αλλά οι προτεραιότητες που περιλαμβάνουν θα είναι συμβατές με αυτήν.2. ΑΡΧΕΣΟι κυριότεροι τομείς προτεραιοτήτων που έχουν επισημανθεί για κάθε υποψήφια χώρα αφορούν την ικανότητά της να ανταποκριθεί στα κριτήρια της Κοπεγχάγης, τα οποία αναφέρουν ότι η ιδιότητα του μέλους προϋποθέτει τα ακόλουθα:- η υποψήφια χώρα να έχει επιτύχει θεσμική σταθερότητα που να εγγυάται τη λειτουργία του δημοκρατικού πολιτεύματος, την έννομη τάξη, τα ανθρώπινα δικαιώματα καθώς και το σεβασμό και την προστασία των μειονοτήτων,- εγκαθίδρυση και ομαλή λειτουργία της ελεύθερης οικονομίας καθώς και η ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στο εσωτερικό της Ένωσης,- ικανότητα ανάληψης των υποχρεώσεων του πλήρους μέλους, συμπεριλαμβανομένης της τήρησης των κριτηρίων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το Ευρωπαϊκό Συμβούλιο τόνισε την ανάγκη οι υποψήφιες χώρες να προσαρμόσουν τις διοικητικές τους δομές προκειμένου να εξασφαλιστεί η αρμονική λειτουργία των κοινοτικών πολιτικών μετά την προσχώρηση και, στη σύνοδο του Λουξεμβούργου, τόνισε ότι η ανάγκη ενσωμάτωσης του κεκτημένου στην εθνική νομοθεσία είναι αναγκαία αλλά όχι από μόνη της επαρκής· απαιτείται και η εφαρμογή του κεκτημένου στην πράξη.3. ΠΡΟΤΕΡΑΙΟΤΗΤΕΣ ΚΑΙ ΕΝΔΙΑΜΕΣΟΙ ΣΤΟΧΟΙΟι περιοδικές εκθέσεις της Επιτροπής καθώς και η εξέτασή τους από το Συμβούλιο έδειξαν την έκταση των προσπαθειών που απομένει να γίνουν σε ορισμένους τομείς ούτως ώστε τα υποψήφια κράτη να προετοιμαστούν για την προσχώρηση. Η κατάσταση αυτή απαιτεί τον καθορισμό ενδιάμεσων σταδίων όσον αφορά τις προτεραιότητες, καθένα από τα οποία πρέπει να συνοδεύεται από συγκεκριμένους στόχους που πρέπει να καθοριστούν σε συνεργασία με τα υποψήφια κράτη και που από την επίτευξή τους θα εξαρτηθεί η έκταση της βοήθειας που θα χορηγηθεί, καθώς και η πρόοδος των ήδη διεξαγόμενων διαπραγματεύσεων με ορισμένες χώρες ή η έναρξη νέων διαπραγματεύσεων με τις υπόλοιπες. Οι προτεραιότητες και οι ενδιάμεσοι στόχοι που περιλαμβάνονται στις αναθεωρημένες εταιρικές σχέσεις για την προσχώρηση χωρίζονται, με τη σειρά τους, σε δύο ομάδες: σε βραχυπρόθεσμες και σε μεσοπρόθεσμες. Οι βραχυπρόθεσμες έχουν επιλεγεί βάσει του ότι, ρεαλιστικά, μπορεί να αναμένεται ότι η Ρουμανία θα είναι σε θέση να τις εκπληρώσει ή να επιτελέσει ουσιαστική πρόοδο προς την κατεύθυνση της εκπλήρωσής τους έως τα τέλη του 2000. Οι μεσοπρόθεσμες προτεραιότητες πιστεύεται ότι θα απαιτήσουν περισσότερο από ένα έτος για να τηρηθούν, αν και οι εργασίες για την τήρησή τους θα πρέπει, εφόσον είναι δυνατόν, να αρχίσουν κατά τη διάρκεια του 2000. Η πρόοδος που σημειώθηκε σχετικά με την επίτευξη των προτεραιοτήτων της εταιρικής σχέσης για την προσχώρηση του 1998 αξιολογείται στην περιοδική έκθεση για το 1999. Βάσει της αξιολόγησης αυτής διατυπώθηκαν οι προτεραιότητες στο πλαίσιο της τρέχουσας εταιρικής σχέσης.Η Ρουμανία υπέβαλε μια αναθεωρημένη μορφή του εθνικού της προγράμματος για την υιοθέτηση του κεκτημένου (ΕΠΥΚ) στις 14 Ιουνίου 1999. Στο πρόγραμμα αυτό καθορίζεται χρονοδιάγραμμα τήρησης των προτεραιοτήτων και εκπλήρωσης των ενδιαμέσων στόχων, βασισμένο στην πρώτη εταιρική σχέση για την προσχώρηση καθώς και οι αναγκαίες διοικητικές δομές και οι αναγκαίοι δημοσιονομικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία προσχώρησης της Ρουμανίας. Η Ρουμανία οφείλει, εντούτοις, να αντιμετωπίσει όλα τα θέματα που εντοπίζονται στην περιοδική έκθεση. Η Ρουμανία πρέπει, ακόμη, να εκπληρώσει όλες τις δεσμεύσεις για προσέγγιση των νομοθεσιών και για εφαρμογή του κεκτημένου που ανέλαβε βάσει της ευρωπαϊκής συμφωνίας, της αναλυτικής εξέτασης και της διαδικασίας των διαπραγματεύσεων. Θα πρέπει, ακόμη, να τονιστεί ότι η ενσωμάτωση του κεκτημένου στην εθνική νομοθεσία δεν είναι καθαυτή επαρκής· είναι, ακόμη, αναγκαίο να διασφαλιστεί ότι αυτό πράγματι εφαρμόζεται βάσει προδιαγραφών ίδιων με εκείνες που ισχύουν στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμοστεί αξιόπιστα και αποτελεσματικά το κεκτημένο.Με βάση την ανάλυση της περιοδικής έκθεσης της Επιτροπής, προσδιορίστηκαν οι ακόλουθες βραχυπρόθεσμες και μεσοπρόθεσμες προτεραιότητες και ενδιάμεσοι στόχοι για την Ρουμανία.3.1. Βραχυπρόθεσμες προτεραιότητες (2000)Πολιτικά κριτήρια- εξασφάλιση των κατάλληλων δημοσιονομικών διατάξεων για την ενίσχυση της παιδικής πρόνοιας και την ανάληψη πλήρους μεταρρύθμισης του συστήματος παιδικής πρόνοιας, καθώς και των διατάξεων για τη θεραπευτική αγωγή που παρέχεται σε παιδιά και ενήλικες με χρόνιες ασθένειες και μειονεκτήματα,- ενίσχυση του διαλόγου μεταξύ της κυβέρνησης και της κοινότητας των Ρομ, ενόψει της επεξεργασίας και της εφαρμογής στρατηγικής για τη βελτίωση των οικονομικών και κοινωνικών συνθηκών των Ρομ και παροχή κατάλληλης χρηματοδοτικής στήριξης σε προγράμματα των μειονοτήτων.Οικονομικά κριτήρια- αποκατάσταση της μακροοικονομικής σταθερότητας, ιδίως μέσω της εφαρμογής διαρθρωτικής μεταρρύθμισης και χάραξη μεσοπρόθεσμης στρατηγικής· συμφωνία για κοινή αξιολόγηση με την Ευρωπαϊκή Επιτροπή,- σταθερή εφαρμογή των συμφωνιών που έχουν συναφθεί με το Διεθνές Νομισματικό Ταμείο, την Παγκόσμια Τράπεζα και την Ευρωπαϊκή Ένωση,- συνέχιση της αναδιάρθρωσης των δημοσίων οικονομικών,- λήψη μέτρων για τη διασφάλιση της λειτουργίας της κτηματαγοράς και κατάρτιση εθνικού κτηματολογίου και μητρώου ιδιοκτησίας,- προώθηση της ανταγωνιστικότητας μέσω της αναδιάρθρωσης επιχειρήσεων με βάση την οικονομία αγοράς (και για τις μικρομεσαίες επιχειρήσεις), λήψη μέτρων για την ενίσχυση των εγχώριων και των ξένων επενδύσεων, μέσω ιδίως της απλούστευσης των νομικών και διοικητικών διαδικασιών και σταθεροποίηση των κανόνων που διέπουν την ιδιωτικοποίηση και τη λειτουργία των επιχειρήσεων· εφαρμογή νέων πτωχευτικών διαδικασιών,- κατάρτιση σχεδίου για την αναδιάρθρωση του τομέα του χάλυβα σύμφωνα με τις απαιτήσεις της Ευρωπαϊκής Ένωσης.Εσωτερική αγορά- δημόσιες συμβάσεις: εφαρμογή της νομοθεσίας περί δημοσίων συμβάσεων,- δικαιώματα πνευματικής και βιομηχανικής ιδιοκτησίας: ευθυγράμμιση και εφαρμογή της νομοθεσίας για τα εμπορικά σήματα, τα δικαιώματα πνευματικής ιδιοκτησίας και τα συγγενή δικαιώματα· ενίσχυση του διοικητικού δυναμικού και της καταπολέμησης των παραποιήσεων/απομιμήσεων, με ενίσχυση ιδίως των συνοριακών ελέγχων,- προστασία δεδομένων: θέσπιση εθνικής νομοθεσίας, συμπεριλαμβανομένης της δημιουργίας μιας ανεξάρτητης εποπτικής αρχής,- ελεύθερη κυκλοφορία εμπορευμάτων: θέσπιση νόμου-πλαίσιο για τη μεταφορά στο εθνικό δίκαιο των αρχών της νέας και της συνολικής προσέγγισης και δημιουργία συμβατής δοιηκητικής υποδομής· θέσπιση νόμων πλαισίων για τις χημικές ουσίες και τα είδη διατροφής συνέχιση της μεταφοράς τεχνικών κανόνων στον τομέα της αυτοκινητοβιομηχανίας,- ελεύθερη κυκλοφορία υπηρεσιών: θέσπιση νομοθεσίας για τη μεταφορά στο εθνικό δίκαιο i) της οδηγίας περί των ασφαλιστικών εταιρειών και της εποπτείας τους, ii) των οδηγιών για τις κινητές αξίες και τις ελεγχόμενες αγορές και iii) των οδηγιών για τους οργανισμούς συλλογικών επενδύσεων σε κινητές αξίες ενίσχυση των ικανοτήτων των οργάνων εποπτείας του χρηματοπιστωτικού τομέα,- ανταγωνισμός: θέσπιση παράγωγου δικαίου για την περαιτέρω προσέγγιση της βασικής νομοθεσίας για τον ανταγωνισμό και τις κρατικές ενισχύσεις, ενίσχυση του συμβουλίου ανταγωνισμού και της υπηρεσίας ανταγωνισμού, συνέχιση της εκπόνησης ετησίων εκθέσεων για τις κρατικές ενισχύσεις· ολοκλήρωση του καταλόγου κρατικών ενισχύσεων,- οπτικοακουστικός τομέας: ολοκλήρωση της ευθυγράμμισης της νομοθεσίας,- φορολογία: εναρμόνιση της νομοθεσίας για τον ΦΠΑ και τους ειδικούς φόρους κατανάλωσης, με ιδιαίτερη προσοχή στην κατάργηση της διακριτικής μεταχείρισης μεταξύ εισαγόμενων και εγχώριων τσιγάρων· διασφάλιση της συμφωνίας των νέων φορολογικών μέτρων προς τις αρχές του Κώδικα Δεοντολογίας για τη φορολόγηση των επιχειρήσεων,- τελωνεία: εφαρμογή μέτρων για την καταπολέμηση της απάτης και της δωροδοκίας.Γεωργία- συνέχιση της ευθυγράμμισης της νομοθεσίας στον κτηνιατρικό και φυτοϋγειονομικό τομέα και αναβάθμιση των διατάξεων ελέγχου, ιδίως στα μελλοντικά εξωτερικά σύνορα της Ευρωπαϊκής Ένωσης,- συνέχιση της εγκαθίδρυσης εθνικού συστήματος αναγνώρισης ζώων,- θέσπιση νόμου για τον έλεγχο των φυτοφαρμάκων στη γεωργία και έναρξη της καθιέρωσης συστήματος ελέγχου για τα κατάλοιπα φυτοφαρμάκων στα γεωργικά προϊόντα,- κατάρτιση μητρώου αμπελοκαλλιεργειών και ενίσχυση των συστημάτων διαχείρισης και ελέγχου στον τομέα του κρασιού,Μεταφορές- ευθυγράμμιση της νομοθεσίας για τις προδιαγραφές ασφαλούς ναυσιπλοΐας.Απασχόληση και κοινωνικές υποθέσεις- στήριξη των προσπαθειών των κοινωνικών εταίρων για εξασφάλιση των ικανοτήτων ανάπτυξης και εφαρμογής του κεκτημένου, κυρίως στον τομέα του διμερούς κοινωνικού διαλόγου,- προετοιμασία εθνικής στρατηγικής απασχόλησης ενόψει της προσεχούς συμμετοχής στην ευρωπαϊκή στρατηγική για την απασχόληση, μέσω κοινής εξέτασης των πολιτικών απασχόλησης.Περιβάλλον- κατάρτιση εμπεριστατωμένων προγραμμάτων προσέγγισης και εφαρμογής σχετικά με ειδικές οδηγίες,- μεταφορά στο εθνικό δίκαιο της νομοθεσίας για την πρόσβαση σε πληροφορίες, για την προστασία της φύσης και την προστασία από ακτινοβολίες,- εκπόνηση νόμων-πλαίσιο για τον ατμοσφαιρικό αέρα, τα απόβλητα, την ποιότητα των υδάτων, τη βιομηχανική ρύπανση (IPPC, μεγάλες εγκαταστάσεις καύσεως, Σεβέζο ΙΙ)·- ενίσχυση των περιβαλλοντικών υπηρεσιών, τόσο σε εθνικό όσο και σε περιφερειακό επίπεδο,- ανάπτυξη σχεδίου για τη χρηματοδότηση επενδύσεων (ειδική οδηγία), με βάση εκτιμήσεις του κόστους ευθυγράμμισης και ρεαλιστικούς πόρους δημόσιας και ιδιωτικής χρηματοδότησης σε ετήσια βάση,- πλήρης μεταφορά στην εθνική νομοθεσία και επιβολή της οδηγίας για την αξιολόγηση των περιβαλλοντικών επιπτώσεων.Δικαιοσύνη και εσωτερικές υποθέσεις- εφαρμογή νόμου για τα ρουμανικά εθνικά σύνορα, συμπερλαμβανομένης της συγχώνευσης της μεθοριακής φρουράς και της μεθοριακής αστυνομίας· επιτάχυνση της αποστρατικοποίησης των σωμάτων που υπάγονται στο Υπουργείο Εσωτερικών· ενίσχυση των ελέγχων στα σύνορα με σκοπό την πρόληψη της παράνομης μετανάστευσης και την πλήρη συμμετοχή στο σύστημα πληροφοριών Σένγκεν,- αναβάθμιση των οργάνων επιβολής τον νόμου και της δικαιοσύνης, ώστε να συνεχιστεί η καταπολέμηση του οργανωμένου εγκλήματος, του λαθρεμπορίου ναρκωτικών και της δωροδοκίας· διασφάλιση καλύτερου συντονισμού μεταξύ των οργάνων επιβολής του νόμου,- θέσπιση νόμου για την πρόληψη και την καταπολέμηση της δωροδοκίας και δημιουργία ανεξάρτητου τμήματος για την πάταξη της δωροδοκίας· ενίσχυση της ικανότητας αντιμετώπισης της νομιμοποίησης προσόδων από παράνομες δραστηριότητες κύρωση της ευρωπαϊκής σύμβασης για το ξέπλυμα προϊόντων του εγκλήματος, της ευρωπαϊκής σύμβασης ποινικού δικαίου περί δωροδοκίας, υπογραφή της σύμβασης του ΟΟΣΑ για τη δωροδοκία,- θέσπιση νόμων για τους αλλοδαπούς και τους πρόσφυγες· αύξηση της διαφάνειας και επιτάχυνση της εφαρμογής των διαδικασιών ασύλου.Ενίσχυση του διοικητικού και δικαστικού δυναμικού, συμπεριλαμβανομένης της ικανότητας διαχείρισης και ελέγχου των κεφαλαίων της Ευρωπαϊκής Ένωσης- θέσπιση και εφαρμογή νόμου για τη δημόσια διοίκηση,- Phare(1), Ispa(2) και Sarard(3): περαιτέρω ανάπτυξη εθνικού σχεδίου ανάπτυξης και του σχεδίου αγροτικής ανάπτυξης θέσπιση του νομοθετικού, διοικητικού και δημοσιονομικού πλαισίου (εγχειρίδιο ελέγχων και αλληλουχία παρακολούθησης) για τον προγραμματισμό και τη διαχείριση των Ispa και Sarard, συμπεριλαμβανομένης της καθιέρωσης αξιολογήσεων των περιβαλλοντικών επιπτώσεων, καθώς και κανόνων περί δημοσίων συμβάσεων σύμφωνων με την Ευρωπαϊκή Ένωση για τα προγράμματα που συγχρηματοδοτούν τα κοινοτικά ταμεία· δημιουργία λειτουργικού φορέα πληρωμών για το Sarard,- βελτίωση της λειτουργίας της δικαστικής εξουσίας: i) θέσπιση νέου ποινικού κώδικα ii) θέσπιση νόμου περί ποινικής δικονομίας iii) περιορισμός του χρόνου προφυλάκισης πριν από τη δίκη (iv) διευκόλυνση της πρόσβασης σε νομικές συμβουλές και της εκπροσώπησης από δικηγόρο, (iv) επέκταση του συστήματος πληροφοριών του δικαστηρίου σε όλα τα δικαστήρια και (vi) βελτίωση της εκτέλεσης των αποφάσεων που λαμβάνονται σε αστικές δίκες,- έναρξη εφαρμογής δημοσιονομικού συστήματος σύμφωνου προς το πρόγραμμα που να επιτρέπει την ανάληψη πολυετών δεσμεύσεων, ενίσχυση της διαδικασίας εκτέλεσης του προϋπολογισμού, βελτίωση της συγκέντρωσης εσόδων και φόρων ενίσχυση του τμήματος δημόσιων συμβάσεων του Υπουργείου Οικονομικών,- ολοκλήρωση του νομοθετικού πλαισίου για τον εσωτερικό και εξωτερικό δημοσιονομικό έλεγχο· ενίσχυση της κεντρικής οργάνωσης στο εσωτερικό του Υπουργείου Οικονομικών, με εναρμόνιση των μονάδων εσωτερικού ελέγχου στα κέντρα δαπανών· καθιέρωση "λειτουργικής ανεξαρτησίας" των εθνικών ελεγκτών εσωτερικού ελέγχου, τόσο σε κεντρικό όσο και αποκεντρωμένο επίπεδο, συμπεριλαμβανομένου του εκ των προτέρων δημοσιονομικού ελέγχου,- προετοιμασία της καθιέρωσης ελέγχων αποτελεσμάτων και ελεγκτικής μεθοδολογίας από τα Ελεγκτικά Συνέδρια,- εκπαίδευση οργάνων επιβολής τον νόμου σε θέματα σχετικά με τον ανταγωνισμό, την πνευματική και βιομηχανική ιδιοκτησία και την προστασία των καταναλωτών.3.2. Μεσοπρόθεσμη προοπτικήΠολιτικά κριτήρια- εδραίωση της μεταρρύθμισης και βελτίωση των συνθηκών πρόνοιας για παιδιά,- συνέχιση της εφαρμογής στρατηγικής για τη βελτίωση των οικονομικών και κοινωνικών συνθηκών των Ρομ· εφαρμογή μέτρων που αποσκοπούν στην καταπολέμηση των διακρίσεων (και στη δημόσια διοίκηση)· ενίσχυση των ευκαιριών για απασχόληση και βελτίωση της πρόσβασης στην εκπαίδευση,- ολοκλήρωση της αποστρατικοποίησης της αστυνομίας και των σωμάτων που υπάγονται στο Υπουργείο Εσωτερικών.Οικονομικά κριτήρια- σταθεροποίηση του νομοθετικού και πολιτικού πλαισίου για την επανέναρξη βιώσιμης οικονομικής ανάπτυξης και ολοκλήρωση της διαδικασίας ιδιωτικοποιήσεων,- θέσπιση διαδικασίας ετήσιας φορολογικής επιθεώρησης με σκοπό την εκπόνηση εκθέσεων, την παρακολούθηση και τον έλεγχο των δημοσίων οικονομικών, ειδικότερα των φορολογικών θέσεων, σύμφωνα με τις διαδικασίες της Ευρωπαϊκής Ένωσης,- συνέχιση των προσπαθειών για τη βελτίωση των όρων σύστασης και ανάπτυξης ιδιωτικών επιχειρήσεων, με ιδιαίτερη προσοχή στις μικρές και μεσαίες επιχειρήσεις,- εφαρμογή του προγράμματος αναδιάρθρωσης του χαλυβουργικού τομέα.Εσωτερική αγορά- δικαιώματα πνευματικής και βιομηχανικής ιδιοκτησίας: ολοκλήρωση της ευθυγράμμισης και ενίσχυση των δομών εφαρμογής,- ελεύθερη κυκλοφορία εμπορευμάτων: έναρξη εφαρμογής των οδηγιών νέας προσέγγισης, θέσπιση νέας νομοθεσίας για τα φαρμακευτικά προϊόντα, έναρξη ευθυγράμμισης της εναπομένουσας παραδοσιακής τεχνικής νομοθεσίας, εγκαθίδρυση συστήματος επιτήρησης της αγοράς,- ελεύθερη κυκλοφορία προσώπων: ολοκλήρωση της ευθυγράμμισης σχετικά με την αμοιβαία αναγνώριση διπλωμάτων,- ανταγωνισμός: διασφάλιση ότι οι πρακτικές ελέγχου των τιμών συμφωνούν με τους κανόνες ανταγωνισμού· ενίσχυση των αρχών που είναι επιφορτισμένες με τις κρατικές ενισχύσεις και την αντιμετώπιση των μονοπωλίων,- προστασία των καταναλωτών: συνέχιση της ευθυγράμμισης και ενίσχυση των αρχών εποπτείας και επιβολής της νομοθεσίας,- τηλεπικοινωνίες: διασφάλιση της ανεξαρτησίας του κανονιστικού οργάνου και ενίσχυση των ικανοτήτων του,- φορολογία: πλήρης ευθυγράμμιση της νομοθεσίας για τον ΦΠΑ και τους ειδικούς φόρους κατανάλωσης· επανεξέταση των υφισταμένων νόμων και διασφάλιση της συμφωνίας τους προς τον κώδικα δεοντολογίας για τη φορολόγηση των επιχειρήσεων· ενίσχυση της διοικητικής συνεργασίας και της αμοιβαίας συνδρομής· βελτίωση της αποτελεσματικότητας των φορολογικών υπηρεσιών (οργάνωση, ανθρώπινο δυναμικό και μηχανοργάνωση),- τελωνεία: εφαρμογή απλουστευμένων διαδικασιών· ενίσχυση των διοικητικών και λειτουργικών αρμοδιοτήτων, συμπεριλαμβανομένων των ελέγχων στα σύνορα· συμπλήρωση του ενιαίου δασμολογίου.Γεωργία- ενίσχυση των μηχανισμών διαχείρισης της κοινής γεωργικής πολιτικής και των διοικητικών διαρθρώσεων (παρακολούθηση των γεωργικών αγορών και εφαρμογή μέτρων διαρθρωτικής και αγροτικής ανάπτυξης, δημιουργία φορέων και μηχανισμών ελέγχου),- ενίσχυση των υπηρεσιών ελέγχου τροφίμων και συνέχιση του εκσυγχρονισμού του τομέα γεωργικών προϊόντων διατροφής ώστε να ανταποκριθεί στα υγειονομικά πρότυπα και στα πρότυπα δημόσιας υγείας της Ευρωπαϊκής Ένωσης,- ολοκλήρωση του συστήματος αναγνώρισης ζώων· εφαρμογή συστήματος ποιοτικού ελέγχου (ανάλυση κινδύνων σε σημαντικά σημεία ελέγχου), επεξεργασία ζωικών αποβλήτων, εκσυγχρονισμός των εγκαταστάσεων επεξεργασίας κρέατος και γαλακτοκομικών προϊόντων, προγράμματα ελέγχου των καταλοίπων και των ζωονόσων, ολοκλήρωση των συστημάτων εποπτείας των μελλοντικών εξωτερικών συνόρων.Αλιεία- ανάπτυξη της ικανότητας εφαρμογής και επιβολής της κοινής αλιευτικής πολιτικής.Ενέργεια- προετοιμασία για την εσωτερική αγορά ενέργειας, κυρίως με θέσπιση νομοθεσίας για την εφαρμογή των οδηγιών στον τομέα του ηλεκτρικού ρεύματος και του φυσικού αερίου,- εναρμόνιση της τιμολόγησης της ενέργειας, της ενεργειακής αποδοτικότητας και των προτύπων ποιότητας καυσίμων· εφαρμογή του κεκτημένου σχετικά με τα αποθέματα πετρελαίου,- συνέχιση της διασφάλισης υψηλών επιπέδων πυρηνικής ασφάλειας στο σταθμό παραγωγής πυρηνικής ενέργειας Cernovoda,- ενίσχυση των κανονιστικών διαρθρώσεων για την πυρηνική ασφάλεια και την προστασία από ακτινοβολίες.Μεταφορές- ευθυγράμμιση του κεκτημένου για τις θαλάσσιες μεταφορές, την αεροπορία (ειδικότερα διαχείριση της ασφάλειας των πτήσεων και του ελέγχου εναέριας κυκλοφορίας), τις σιδηροδρομικές μεταφορές, τις οδικές εμπορευματικές μεταφορές (κανόνες για επικίνδυνα εμπορεύματα, κανόνες ασφαλείας και φορολογία) και τις εσωτερικές πλωτές μεταφορές (τεχνικές προδιαγραφές πλοίων).Απασχόληση και κοινωνικές υποθέσεις- μεταφορά στην εθνική νομοθεσία και εφαρμογή της νομοθεσίας της Ευρωπαϊκής Ένωσης στον τομέα της υγιεινής και της ασφάλειας της εργασίας (συμπεριλαμβανομένης της οδηγίας-πλαίσιο), του εργατικού δικαίου, της ίσης μεταχείρισης ανδρών και γυναικών και της δημόσιας υγείας· ενίσχυση των σχετικών διοικητικών δομών και των μηχανισμών που απαιτούνται για το συντονισμό της κοινωνικής ασφάλισης,- δημιουργία ανεξάρτητου ταμείου εγγυήσεων υπέρ των υπαλλήλων για την αντιμετώπιση των περιπτώσεων αφερεγγυότητας των εργοδοτών.Οικονομική και κοινωνική συνοχή- ανάπτυξη εθνικής πολιτικής για οικονομική και κοινωνική συνοχή ενόψει της προετοιμασίας για την εφαρμογή προγραμμάτων περιφερειακής ανάπτυξης, καθώς και πρωτοβουλιών της Κοινότητας· βελτίωση του διϋπουργικού συντονισμού για τα διαρθρωτικά ταμεία και καθορισμός δημοσιονομικού συστήματος και σχετικών διαδικασιών που θα επιτρέπουν την ανάληψη πολυετών υποχρεώσεων και τη διαχείριση του σύμφωνα με τα πρότυπα των διαρθρωτικών ταμείων, συμπεριλαμβανομένης της εκτίμησης και της αξιολόγησης.Περιβάλλον- συνέχιση της εφαρμογής λεπτομερών προγραμμάτων προσέγγισης, κυρίως πλήρης μεταφορά στο εθνικό δίκαιο της νομοθεσίας στον τομέα του ατμοσφαιρικού αέρα, των αποβλήτων, των υδάτων και ολοκλήρωση της μεταφοράς στην εθνική νομοθεσία της νομοθεσίας για το θόρυβο, τις χημικές ουσίες και τους γενετικά τροποποιημένους οργανισμούς,- ενσωμάτωση των αρχών της αειφόρου ανάπτυξης στον καθορισμό και την εφαρμογή όλων των άλλων τομεακών πολιτικών,- ανάπτυξη της ικανότητας παρακολούθησης και επιβολής του νόμου, ιδίως μέσω της αποκέντρωσης με τη βοήθεια φορέων προστασίας του περιβάλλοντος.Δικαιοσύνη και εσωτερικές υποθέσεις- συνέχιση της προοδευτικής ευθυγράμμισης της νομοθεσίας και της πρακτικής θεωρήσεων με τα ισχύοντα στην Ευρωπαϊκή Ένωση,- υιοθέτηση και εφαρμογή των διεθνών ρυθμίσεων για την καταπολέμηση του λαθρεμπορίου ναρκωτικών, ιδίως της συμφωνίας για την διά θαλάσσης παράνομη εμπορία ναρκωτικών, με τις οποίες εφαρμόζεται το άρθρο 17 της σύμβασης των Ηνωμένων Εθνών κατά της παράνομης εμπορίας ναρκωτικών και ψυχοτρόπων ουσιών,- ενίσχυση της ανεξαρτησίας της δικαστικής εξουσίας, θέσπιση αντικειμενικών κριτηρίων για την πρόσληψη και την εξέλιξη της σταδιοδρομίας,- συνέχιση της καταπολέμησης της εμπορίας γυναικών και παιδιών.Ενίσχυση του διοικητικού και δικαστικού δυναμικού, συμπεριλαμβανομένης της ικανότητας διαχείρισης και ελέγχου των κεφαλαίων της Ευρωπαϊκής Ένωσης,- εφαρμογή εμπεριστατωμένου προγράμματος για τη μεταρρύθμιση της δημόσιας διοίκησης, ώστε να βελτιωθεί η ικανότητα της δημόσιας διοίκησης να εφαρμόζει και να διαχειρίζεται το κεκτημένο,- διασφάλιση της κατάρτισης των εισαγγελέων, των δικασιών και των δικηγόρων στο δίκαιο της Ευρωπαϊκής Ένωσης,- ενίσχυση των λειτουργιών δημοσιονομικού ελέγχου μέσω της εξασφάλισης κατάλληλου προσωπικού, κατάρτισης και εξοπλισμού,- ενίσχυση του ρουμανικού στατιστικού συστήματος με στόχο την επίτευξη συμμόρφωσης με τις κοινοτικές προδιαγραφές και πρότυπα.4. ΠΡΟΓΡΑΜΜΑΤΙΣΜΟΣΟι πιστώσεις του προγράμματος Phare για την περίοδο 1995-1999 ανήλθαν συνολικά σε 649 εκατομμύρια ευρώ. Βάσει της συμφωνίας που επήλθε κατά το Ευρωπαϊκό Συμβούλιο του Βερολίνου, στις 24 και 25 Μαρτίου 1999, η χρηματοδοτική βοήθεια προς τις υποψήφιες χώρες για την περίοδο 2000-2006 θα περιλαμβάνει ακόμη ενίσχυση για τα προενταξιακά μέτρα σχετικά με τη γεωργία και την αγροτική ανάπτυξη βάσει του προενταξιακού μέσου Sapard [κανονισμός (ΕΚ) αριθ. 1268/1999 του Συμβουλίου (ΕΕ L 161 της 26.6.1999, σ. 87)] και το διαρθρωτικό μέσο ΙSPA [κανονισμός (ΕΚ) αριθ. 1267/1999 του Συμβουλίου (ΕL 161 της 26.6.1999, σ. 73)], το οποίο για την προενταξιακή περίοδο θα δίνει προτεραιότητα σε μέτρα παρόμοια με εκείνα που θεσπίζει το ταμείο συνοχής. Στο πλαίσιο των συγκεκριμένων εθνικών χορηγήσεων, η Ρουμανία μπορεί επίσης να χρηματοδοτήσει μέρος της συμμετοχής της σε κοινοτικά προγράμματα, συμπεριλαμβανομένου του πέμπτου προγράμματος πλαισίου για την ανάπτυξη της έρευνας και της τεχνολογίας. Επιπλέον, η Ρουμανία θα έχει πρόσβαση στη χρηματοδότηση από πολυκρατικά προγράμματα που έχουν άμεση σχέση με το κεκτημένο. Η συμμετοχή στη χρηματοδότηση κάθε υποψήφιας χώρας απαιτείται συστηματικά για κάθε επενδυτικό σχέδιο. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με διεθνή χρηματοπιστωτικά ιδρύματα και, ιδίως, την Ευρωπαϊκή Τράπεζα Ανοικοδόμησης και Ανάπτυξης και την Παγκόσμια Τράπεζα, προκειμένου να διευκολυνθεί η συγχρηματοδότηση των σχεδίων που σχετίζονται με προενταξιακές προτεραιότητες.5. ΠΡΟΫΠΟΘΕΣΕΙΣΗ κοινοτική βοήθεια για τη χρηματοδότηση σχεδίων μέσω των τριών προενταξιακών μέσων Phare, Ispa και Sapard προϋποθέτει την τήρηση, εκ μέρους της Ρουμανίας, των υποχρεώσεων που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης και, ιδίως, την πρόοδο όσον αφορά την τήρηση των ειδικών κριτηρίων που καθορίζονται στην παρούσα εταιρική σχέση για την προσχώρηση το 2000. Η μη τήρηση αυτών των γενικών προϋποθέσεων θα μπορούσε να ωθήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.6. ΠΑΡΑΚΟΛΟΥΘΗΣΗΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, η ευρωπαϊκή συμφωνία εξακολουθεί να αποτελεί το πλαίσιο εντός του οποίου μπορεί να εξεταστεί η θέσπιση του κεκτημένου βάσει της ιδίας διαδικασίας και ανεξάρτητα από το αν έχουν αρχίσει ή όχι οι διαπραγματεύσεις. Οι ουσιαστικής σημασίας τομείς της εταιρικής σχέσης για την προσχώρηση συζητούνται στις κατάλληλες υποεπιτροπές. Η επιτροπή σύνδεσης συζητεί τις γενικές εξελίξεις, τις επιτελούμενες προόδους και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων, καθώς και ειδικότερα θέματα που παραπέμπουν σ' αυτήν οι υποεπιτροπές.Η επιτροπή διαχείρισης του Phare μεριμνά ώστε οι χρηματοδοτικές αποφάσεις που λαμβάνονται βάσει των τριών προενταξιακών μέσων, δηλαδή του Phare, του Ispa και του Sapard να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου (ΕΕ L 161 της 26.6.1999, σ. 68)].Η εταιρική σχέση για την προσχώρηση θα υποστεί τις τροποποιήσεις που θα καταστούν αναγκαίες, σύμφωνα με το άρθρο 2 του κανονισμού (ΕΚ) αριθ. 622/98.(1) Ρhare: Πρόγραμμα δράσης για την παροχή βοήθειας στην Πολωνία και την Ουγγαρία.(2) Ispa: Μέσο προενταξιακών διαρθρωτικών πολιτικών·(3) Sapard: Ειδικό ενταξιακό πρόγραμμα για τη γεωργία και την αγροτική ανάπτυξη.